Іван Васілевіч Саверчанка

**Іван Васілевіч Саверчанка** (нар. , в. Маліноўка, Касцюковіцкі раён) — беларускі літаратуразнаўца, пісьменнік, гісторык, палітолаг. Спецыяліст па гісторыі беларускай літаратуры XVI—XVII стагоддзяў. Доктар філалагічных навук (2001), прафесар (2013).

## Біяграфія 
Нарадзіўся 2 красавіка 1962 года ў вёсцы Маліноўка Касцюковіцкага раёна.

У 1983 годзе скончыў філалагічны факультэт Магілёўскага педагагічнага інстытута, у 1988 годзе — аспірантуру Інстытута літаратуры АН БССР.

З 1988 года вядучы навуковы супрацоўнік Інстытута мовы і літаратуры НАН Беларусі. У 1989 годзе абараніў кандыдацкую дысертацыю па тэме «Фарміраванне старабеларускай кніжнай паэзіі XVI — першай паловы XVII ст.».

У 2001 годзе абараніў доктарскую дысертацыю па тэме «Публіцыстычная літаратура Беларусі другой паловы XVI—XVII стст.: праблемы паэтыкі».

З 2015 года дырэктар Інстытута літаратуразнаўства імя Янкі Купалы Цэнтра даследаванняў беларускай культуры, мовы і літаратуры НАН Беларусі.

Сябра Саюза пісьменнікаў Беларусі.

## Грамадская дзейнасць 
Сябра БНФ «Адраджэнне», у 1993 годзе ўзначальваў камісію па адукацыі. У 1997 годзе міліцыя арыштавала Івана Саверчанку, бо ён гаварыў па-беларуску.

## Навуковая дзейнасць 
Напрамкі даследаванняў: гісторыя і тэорыя літаратуры, гісторыя Беларусі, палітычныя і культурныя дзеячы Вялікага Княства Літоўскага XVI—XVII стагоддзяў, філасофская думка Беларусі, сучасныя праблемы ўлады і дзяржаўнасці, міжнародныя адносіны.

## Узнагароды 
Лаўрэат прэміі імя Францішка Багушэвіча Беларускага ПЭН-цэнтра (1999), прэміі НАН Беларусі (1993), Літаратурнай прэміі «Залаты купідон» (2012), Міждзяржаўнай прэміі «Зоркі Садружнасці» (2017), Нацыянальнай літаратурнай прэміі (2020).

## Асноўныя навуковыя працы 
* Паэтыка і семіётыка публіцыстычнай літаратуры Беларусі XVI—XVII стст. Мінск, 2012.
* Menschliche Dimension: intellektuelle und geistige Bereiche = Чалавечае вымярэнне: інтэлектуальная і духоўная сферы. Minsk, 2004.
* Aurea mediokritas. Кніжна-пісьмовая культура Беларусі: Адраджэнне і ранняе барока. Мінск, 1998.
* Апостал яднання і веры: Язэп Руцкі. Мінск, 1994.
* Сымон Будны — гуманіст і рэфарматар. Мінск, 1993
* 100 пытанняў і адказаў з гісторыі Беларусі. Менск, 1993.
* Старажытная паэзія Беларусі (XVI — першая палова XVII ст.). Мінск, 1992.
* Астафей Валовіч: гісторыка-біяграфічны нарыс. Мінск, 1992.
* Канцлер Вялікага Княства: Леў Сапега. Мінск, 1992.
; Удзел у калектыўных працах:
* Сусветная спадчына Францыска Скарыны. Мінск, 2017.
* Гісторыя беларускай літаратуры XI—XIX стагоддзяў : у 2 т. Т. 1. Мінск, 2006.
* 150 пытанняў і адказаў з гісторыі Беларусі. Менск, 1999.
;Выданні літаратурных помнікаў:
* Шэдэўры пісьменства і літаратуры Беларусі X—XVII стагоддзяў. Мінск, 2016.
* Беларуская літаратура XVI ст. Мінск, 2015.
* Памятники литературы Беларуси X—XVIII вв. Минск, 2013.
* Старажытная беларуская літаратура (XII—XVII стст.). Мінск, 2007; 2010.
* Беларуская літаратура X—XV стст. Мінск, 2010.
* Кладезь мудрости и благодати. Фольклор и литературные памятники Беларуси. Москва, 2010.
* Францыск Скарына. Выбраныя творы. Мінск. 2008.
;Літаратурна-мастацкія і гісторыка-дакументальныя творы:
* Рыцары Белай Русі. Мінск, 2022.
* Магія слова. Беларускія пісьменнікі XII—XVII стагоддзяў : эсэ. Мінск, 2019 (Нацыянальная літаратурная прэмія ў намінацыі «Літаратурная крытыка і літаратуразнаўства», 2020).
* Трон: легенда, повесть, мистерия. Минск, 2019.
* Улада пячаткі: легенда, аповесць, містэрыя, эсэ. Мінск, 2016.
* Блеск короны: повесть-нарация, эссе. Минск, 2014.

## Крыніцы 
## Літаратура 
* 
* 
* 

## Спасылкі 
* І. В. Саверчанка. Да 50-годдзя з дня нараджэння :   віртуальная выстаўка на сайце Цэнтральнай навуковай бібліятэкі імя Я. Коласа НАН Беларусі
* Эксперт, утверждавший о 200-летней российской оккупации Беларуси, получил «Звезду Содружества» и 2 млн российских рублей
* «100 пытанняў і адказаў з гісторыі Беларусі» (1993)

Катэгорыя:Літаратуразнаўцы СССР
Катэгорыя:Літаратуразнаўцы Беларусі
Катэгорыя:Мовазнаўцы СССР
Катэгорыя:Мовазнаўцы Беларусі
Катэгорыя:Гісторыкі СССР
Катэгорыя:Гісторыкі Беларусі
Катэгорыя:Даследчыкі гісторыі Вялікага Княства Літоўскага